Ego G. Dei gratia Lingonensis episcopus, notum facio quod Hugo de Beloon, filius Werrici Balbi, laudante fratre suo Milone, dedit in elemosinam domui Clarevallensi pascua in tota terra sua ubique ea habet, ita ut si animalia vel pecora fratrum Clarevall. dampnum forte intulerint, ei cui illatum fuerit ad cognitionem vicinorum emendabitur. De dono Hugonis et de laude Milonis, testes sunt..... Actum anno domini M°C°LXXIIII°.